# கே. எம். இராதாகிருஷ்ணன்

| கே. எம். இராதாகிருஷ்ணன் |
| --- |
| கே. எம். இராதாகிருஷ்ணன் சினிவாரத்தில் |
| பின்னணித் தகவல்கள் |
| பிறப்பு | வனபர்த்தி, தெலங்காணா, இந்தியா |
| தொழில்கள் | இசையமைப்பாளர், பின்னணிப் பாடகர் |
| இசைத்துறையில் | 2002-முதல் |

**கே. எம். இராதா கிருஷ்ணன்** (*K. M. Radha Krishnan*) என்பவர் இந்திய இசையமைப்பாளர் ஆவார். இவர் தெலுங்குத் திரைப்படத்துறையில் தனது படைப்புகளுக்காக அறியப்படுகிறார். *ஆனந்த்* (2004), *கோதாவரி* (2006), *சந்தமாமா* (2007) ஆகியவை இவரது குறிப்பிடத்தக்க படைப்புகளில் சிலவாகும். 2006ஆம் ஆண்டில், சிறந்த இசை இயக்குனருக்கான மாநில நந்தி விருதைப் பெற்றார்.

## பின்னணி

கே. எம். இராதா கிருஷ்ணன் வனபர்த்தியில் பிறந்து மூன்றாம் ஆண்டு வரை அங்கு படித்தார். பின்னர் கோயம்புத்தூர் சென்று சில ஆண்டுகளுக்குப் பிறகு கட்வாலில் பள்ளிப்படிப்பை முடித்தார். 1973 முதல் அனைத்திந்திய வானொலியில் பணியாற்றிய இவரது தந்தை கே. வி. மோகன், இராதா கிருஷ்ணனுக்கு இசைக்கலைஞராக மாற உத்வேகம் அளித்தார். இவரது தந்தை மெல்லிசை பாடகர் ஆவார். மேலும் மேடை நடிகராகவும் இருந்தார். இவர் 500 க்கும் மேற்பட்ட மேடை நிகழ்ச்சிகளில் நடித்துள்ளார். தனது தந்தையால் ஈர்க்கப்பட்ட இராதா கிருஷ்ணன், சாகந்தி லட்சுமியின் உதவியுடன் இந்துத்தானி பாரம்பரிய இசையினை இரண்டு ஆண்டுகள் கற்றுக்கொண்டார். இவர் ஐதராபாத்தில் குடியேறினார். இங்கு ஐதராபாத் இசைக் கல்லூரியில் பட்டயப்படிப்பினை முடித்து இசை ஆசிரியராகப் பயிற்சி பெற்றார். இவர் இரண்டு ஆண்டுகள் ஆர்னால்டிடமிருந்து மேற்கத்திய பாரம்பரிய இசையையும், வேங்கமம்பாவிடமிருந்து கருநாடகப் பாரம்பரிய இசையையும் கற்றுக்கொண்டார். இந்துத்தானி இசையை கலப்பது குறித்து இவர் ஆராய்ச்சி மேற்கொண்டார்.

## இசைக் கலைஞராக

கே. எம். இராதா கிருஷ்ணன் தனது இளமைப் பருவத்தில் எஸ். பி. பாலசுப்ரமணியம் போன்ற ஒரு பாடகராக வேண்டும் என்று விரும்பினார். இவர் தனது தந்தையிடம் இசைப் பயிற்சி பெற்று தனது திறனை மேம்படுத்தினார். இரண்டு ஆண்டுகளுக்குப் பிறகு, இவர் பாடல்களைப் பகுப்பாய்வு செய்யத் தொடங்கினார். மேலும் இவர் ஓர் இசையமைப்பாளராக இருக்க முடியும் என்பதை உணர்ந்தார். திரைப்படத் துறையில் இசையமைப்பாளராக வாய்ப்புகளைத் தேடும் அதே வேளையில், சுனில் குமார் ரெட்டியின் *சைலன்ஸ் ப்ளீஸ்* படத்திற்கு பின்னணி இசையை அமைத்தார். இரண்டு வருட இடைவெளிக்குப் பிறகு, '*ஹீரோ*' என்ற குழந்தைகளுக்கான படத்திற்கு இசையமைத்தார்.

## திரைப்படவியல்

### இசையமைப்பாளராக

| ஆண்டு | தலைப்பு | குறிப்புகள் |
| --- | --- | --- |
| 2000 | சைலன்சு பிளீசு | பின்னணி இசை மட்டும் |
| 2002 | *ஹீரோ.* |  |
| 2004 | *ஆனந்த்* |  |
| *மேகம்* |  |
| 2005 | *காஞ்சனமாலா கேபிள் டிவி* |  |
| 2006 | *கோதாவரி* | சிறந்த இசையமைப்பாளருக்கான நந்தி விருது |
| *மானசு பாலிக மௌன ராகம்* |  |
| *மாயாபஜார்* |  |
| 2007 | *சந்தமாமா* |  |
| 2008 | *சிக்காகுலத்திலிருந்து சித்து* |  |
| *பலே டோங்கலு* |  |
| *பாலதூர்* |  |
| 2009 | *ராஜு மஹாராஜு* | பின்னணி இசை மட்டும் |
| 2011 | *நாகூ ஓ லவருண்டி* |  |
| 2014 | *லட்சுமி ராவெ மா இன்டிகி* |  |
| 2018 | *உரான்தா அனுகுந்துன்னாரு* |  |
| *சுபலேகா + லு* |  |
| 2024 | *கொன்செம் ஹாட்டே* |  |
| 2026 | *பாப்பம் பிரதாப்* | பாடல்கள் |

### பின்னணிப் பாடகராக

* 2004-ஆனந்த்
* 2004-மேகம்
* 2006-கோதாவரி, மாயாபஜார், மானசு பாலிக மௌன ராகம்.
* 2007-சந்தமாமா
* 2008-சித்து ஃப்ரம் சிக்காகுளம்
* 2008-பாலத்தூர்
* 2024-கொன்செம் ஹாட்டே
* 2026-பாப்பம் பிரதாப்

### பாடலாசிரியராக

* 2008-*பலே டோங்கலு*

### தொலைக்காட்சி

| ஆண்டு | தலைப்பு | பாத்திரம் | அலைவரிசை | குறிப்புகள் |
| --- | --- | --- | --- | --- |
| 2024 | *மிஸ் பெர்பெக்ட்* | தானாகவே | டிஸ்னி + ஹாட்ஸ்டார் | கௌரவத் தோற்றம் |

## மேற்கோள்கள்